تورک آمریکان جمعیتی، نیویورک‌دا عنعنوی تورک گونو گئدیشینی رئاللاشدیردی.
بو ایل 35ینجی‌سی تشکیل ائدیلن منهاتان‌داکی تورک گونو گئدیشی و فستیوالینا نیویورک باش کونسولو ارتان یالچین، هاتای بؤیوکشهر بلدیه باشقانی لوطفو ساواش، تورک آمریکان درنک‌لری فدراسیونو صدری آتیللا پاک، تورک جمعیتی نماینده‌لری و صنعتچی‌لر قاتیلدی.
منهاتان‌دا مادیسون جاده‌سی ایله 53. کوچه‌نین کونجونده باشلایان گئدیش، بیرلشمیش میلتلرین قارشی‌سین‌داکی داگ هامرشولد پارکیندا سونا چاتدی. گئدیشه آذربایجان، شما‌لی قیبر یس تورک جمهوریتی، قزاقیستان، اؤزبکیستان و کریمه تورک‌لری ده قاتیلدی.
بئشیکتاش طرف‌لری دا گئدیشه قاتیلا‌راق سوپر لیگ شامپیونلوغونو بؤیوک بیر کورتژ یولداشلیغیندا جوشغویلا قید ائتدی. گئدیشه نیویورک پولیس تشکیلاتی اورکستر تیمی ده مارش‌لارلا یولداش‌لیق ائتدی.
گئدیشده دانیشان باش کونسول یالچین، تشکیلاتی گئچیریلن تورک آمریکان درنک‌لری فدراسیونونو تبریک ائتدی.
آتیللا پاک دا چیخیشیندا، تورک آمریکان جمعیتی اولا‌راق هر جور چتینلیگین آلتین‌دان قالخا‌جاق گوجده اولدوق‌لارینی سؤیله‌دی.
هاتای بؤیوکشهر بلدیه باشقانی لوطفو ساواش دا چیخیشیندا، هاتایین دا نیویورک کیمی فرق‌لی دین، مذهب و اتنیکلره ائو صاحب‌لیگی ائتدیگینی قید ائده‌رک، بونو بوتون دونیایا گؤسترمک اوچون مدنیت‌لر کوروسو ایله فستیوالا قاتیلدیق‌لارینی دیله گتیردی.
